O‘zbekistonda ishsizlik nafaqasi miqdori oshiriladi

“Aholi bandligi to‘g‘risida”gi O‘zbekiston Respublikasi qonuni e’lon qilindi, deya xabar bermoqda “Kun.uz”.

Ushbu qonun 1998-yil 1-mayda qabul qilingan “Aholini ish bilan ta’minlash to‘g‘risida”gi qonunning o‘rnini bosadi.
Yangi qonun bilan respublikada ishsizlik nafaqasi miqdori quyidagicha oshiriladi:
Qonun rasmiy e’lon qilingan kundan e’tiboran 3 oy o‘tgach kuchga kiradi.
“Aholi bandligi to‘g‘risida”gi qonunda aks etgan yangi tushunchalardan biri autstaffing bo‘lib, u ish beruvchi tomonidan o‘z xodimlarini ularning roziligi bilan boshqa yuridik shaxslarga ushbu xodimlar tomonidan ish beruvchi va uning xodimi o‘rtasida tuzilgan mehnat shartnomalarida, shuningdek jamoa kelishuvlarida belgilangan mehnat vazifalarini bajarish uchun vaqtinchalik yuborish yo‘li bilan ko‘rsatiladigan xizmatlar turi hisoblanadi.
Qonunda “Yagona milliy mehnat tizimi” idoralararo dasturiy-apparat kompleksini joriy etish belgilangan bo‘lib, ushbu tizim ish beruvchilar va xodimlar o‘rtasidagi mehnat munosabatlarini, shu jumladan mehnat shartnomalarini tuzish, mehnat shartnomalariga o‘zgartish va qo‘shimchalar kiritish, ularni bekor qilish tartib-taomillarini elektron ro‘yxatdan o‘tkazish kabi bir qator vazifalarni amalga oshirishni ta’minlaydi.
Hujjatda O‘zbekistondan tashqaridagi mehnat faoliyatiga oid quyidagi masalalar ham belgilangan:
Shuningdek, Mehnat organlarida fuqarolarni ro‘yxatga olish, ularni ishga joylashtirish, ishsizlik nafaqasini tayinlash va to‘lash tartibi to‘g‘risidagi nizomda belgilangan ko‘plab normalar ushbu qonunga ko‘chirildi.
Avvalroq O‘zbekistonda nogironligi bo‘lgan shaxslarning huquq va erkinliklari to‘g‘risidagi qonun e’lon qilingani xabar qilingandi.